**דמוקרטTV** הוא גוף תקשורת המונים, שמפעיל ארגון "דרכנו", באמצעות מימון המונים. המיזם מפעיל אתר חדשות וערוץ תקשורת באינטרנט הפועל בעיקר דרך הרשתות החברתיות, המעביר מדי יום משדר חדשות מרכזי בשידור חי, המסקר את אירועי היום מנקודת מבט ביקורתית דרך דיונים וראיונות ומתמקד בנושאי דמוקרטיה, ממשל ונושאים נוספים שעל סדר היום. לפי נמרוד דוויק, ממקימי הפלטפורמה, מטרת הקמתה הייתה לאפשר לקהל צעיר הזדמנות לצרוך תוכן לא-ליניארי, מבלי לוותר על עומק, ומבלי לפול לפופופליזם.

היסטוריה
--------

### הקמה

ב-21 במרץ 2020 ארגנה "דרכנו", יחד עם התנועה למען איכות השלטון בישראל, המרכז הרפורמי לדת ומדינה, הברית הישראלית ומרכזים לצדק חברתי מחאת רשת שבה צפו כחצי מיליון איש. המחאה אורגנה על רקע המשבר הפוליטי בישראל והתפרצות נגיף הקורונה בישראל, בעקבות עיכוב הצבעה על מינוי קבוע של יושב ראש הכנסת וחוסר פיקוח של הכנסת על הממשלה בעת הטלת צעדי חירום. דרכנו הזמינה את לוסי אהריש להנחות את ההפגנה. למחרת שידור ההפגנה פוטרה אהריש מתאגיד השידור הישראלי.

בעקבות פיטוריה מ"כאן", "דרכנו" הציעו לאהריש להצטרף לפרויקט, בהובלתה כמנחה, וב-26 במרץ 2020 הושק קמפיין מימון המונים להקמת מערך השידורים. הפרויקט גייס 30 אלף ש"ח ו-600 מנויים.

בשבוע הראשון לפרויקט הוא הגיע ל-210 אלף צופים במהדורות, לתפוצה של למעלה מחצי מיליון גולשים ובוצעו למעלה מ-100 אלף אינטראקציות עם הגולשים בעמוד הפייסבוק וגיוס שותפים-עורכים הגיע ל-1,800, בסכום של 82,000 ש"ח לחודש. במהלך תקופת הפיילוט, תוכני הערוץ הגיעו ל-10 מיליון דקות צפייה, 40 אלף עוקבים ומאות אלפי אינטראקציות לשידורים החיים.

ב-10 במאי 2020, לאחר פיילוט, הושקו שידורי דמוקרטTV במתכונת הרצה שנמשכה עד 13 באוגוסט 2020. לאחריה, התקיימה תקופת פגרה לצורך היערכות והפקת השידורים חודשה ב-1 בספטמבר. ב-31 באוגוסט 2020 נחשף לוח שידורים חדש. בדצמבר 2020, הוקם אתר חדש למיזם.

אופן פעולה
----------

דמוקרטTV עובד במודל של שיתוף פעולה עם הצופים. הוא נשען על מימון המונים ולשותפים כספיים יש השפעה על תוכני הערוץ והם נהנים מגישה לעורכים, לשדרנים ולצוות. ניתן להפוך לשותף על ידי תרומת סכום קבוע מדי חודש בגובה שנבחר מבין הסכומים המוצעים באתר.

תכנים
-----

סמל התוכנית "כיכר סחריר"**המהדורה המרכזית** (2020–2023) – תוכנית ראיונות בהובלת לוסי אהריש. בכל שבוע היה נבחר הנושא המרכזי בו יעסקו בתוכנית במהלך השבוע. התוכנית כללה ראיונות (מכונה, "ראיון מרכזי") אחד על אחד עם מרואיין מרכזי, פאנלי דעה, טורי דעה ומונולוגים.

סמל התוכנית "אורלי וגיא", שהפסיקו לשדר בערוץ ב-15 בספטמבר 2021
**פותחים ת'פה** (2021–רץ) – מונולוגים של אישי ציבור שונים על סוגיות השעה, ונושאים ערכיים שונים.

**'שיחה אישית' עם לוסי אהריש** (2022–2023) – תוכנית בה העיתונאית לוסי אהריש פותחת שיחה אישית עם דמויות בולטות מן מגוון תחומים.

**לעמוד על דעתי** (2022–רץ) – בתוכנית, המתמודדים יתמודדו בדיון עם שעון סביב נושא דיון מרכזי. בנוסף, יישאלו על תחום ההתמחות האישי שלהם, יענו על שאלות מפתיעות וינסו להרוויח מדליות על חשיבה מהירה, דיון מכבד, הסכמה בין הצדדים, וגם יקבלו נקודה שחורה על חריגה מכללי הדיון.

סמל התוכנית "שיחה אישית" עם לוסי אהריש, 2022
**בגובה העיניים** (2020–2021) – תוכנית אשר קידמה אקטיביזם חברתי של בני נוער, מודעות, מעורבות ופעילות פוליטית. בתוכנית, ילד בשם יהלי מארח פוליטיקאים מכל הקשת הפוליטית.

**קול העם** (2021) – מיני סדרה בארבעה חלקים על מהות הפליטים בישראל: חוויות ועדויות ממקור ראשון, התקוות לעתיד והדור הבא בישראל.

**כלכלת ישראל** (2021) – סדרת חקר עתיקות וארכאולוגיה, בה ישראל פריי עונה על שאלות נפוצות בתחום.

**אורלי וגיא בדמוקרטיוי** (2020–2021) – תוכנית בה גיא מרוז ואורלי וילנאי ענו על שאלות הצופים וסיקרו עיתונאים וחוקרים. בשנת 2021 התוכנית הופסקה על ידי הערוץ, בשל אי הסכמות על אופן הצגת נושא הקורונה והעדר בדיקת נאותות של מובאות הדוברים בה.

**רשות הציבור** (2020–2021) – תוכנית ראיונות עם דמויות בולטות בחברה הישראלית, בה המרואיינים עונים לשאלות הצופים.

**מי מפחד משיתוף הציבור?** (2022) – משה דרור בודק אילו עיריות משתפות את הציבור שלהן בצורה תקינה.

**סיפורי ארץ ישראל** (2021) – תוכנית בה ישראל פריי מדבר על מקומות בארץ ישראל ומראיין אנשים שונים בה

**כיכר סחריר** (2020–2021) – תוכנית העוסקת בניתוח, חשיפה והפרכה של ספינים תקשורתיים. "כיכר סחריר" משודרת כל יום רביעי בשעה 19:00 מיד לאחר המהדורה המרכזית, בהנחיית יוסי לוי.

מגישים בהווה ובעבר
------------------

לוסי אהריש, אחת מהדמויות הבולטות ב"דמוקרטTV"
* אטילה שומפלבי
* דרור רפאל
* שניאור ובר
* גונן בן יצחק
* לוסי אהריש, גדי סוקניק, טל שניידר, הני זובידה – המהדורה המרכזית
* סאמח זוקות
* אמילי עמרוסי – לעמוד על דעתי, המהדורה המרכזית
* משה דרור – מי מפחד משיתוף הציבור?
* מיכל מצוב – נוע תנועה
* חמי רודנר – הפלייליסט שלי
* גל קרפל – פותחים ת'פה
* זהר רץ – הפטיפון של פטימר
* רועי כ"ץ – שבתרבות
* שלומי לקאו – בתוך המצעים
* רוני גאמר – קול העם

אות אביר התקשורת
----------------

הערוץ חילק את אות אביר התקשורת על שם יצחק לבני. בשנת 2023 לא הוענק האות בעקבות מלחמת "חרבות ברזל". רשימת הזוכים:

* 2021: מיכל פעילן וישראל פריי
* 2022: שני אשכנזי ומוחמד מג'אדלה

פולמוס סביב פעולות הערוץ
------------------------

### עתירת "הליכוד" נגד פעילות הערוץ

ב-14 במרץ 2021, מפלגת הליכוד עתרו לוועדת הבחירות המרכזית בדרישה לסגור את דמוקרטTV. בפנייתם, הם טענו כי דמוקרטTV הוא "ערוץ תעמולה הפועל באופן חד צדדי." העתירה נדחתה על ידי ועדת הבחירות.

### אורלי וגיא

אורלי וגיא שידרו בערוץ, אך בעקבות הסרת ראיון שערכו עם פרופסור יורם לס על מגפת הקורונה, החליטו שהם מפסיקים לשדר. מהזוג נמסר: "החלטנו להפסיק לשתף פעולה עם הערוץ הזה אחרי שנה של עבודה משותפת שבה הערוץ מימן את עלות השידורים שלנו. מדובר בסתימת פיות מהסוג הגרוע ביותר ולא נוכל כאמור לשתף עם זה יותר פעולה".

קישורים חיצוניים
----------------

* 

* אתר האינטרנט הרשמי של דמוקרטTV
* דמוקרטTV, ברשת החברתית פייסבוק

* דמוקרטTV, ברשת החברתית אקס (טוויטר)

* דמוקרטTV, ברשת החברתית אינסטגרם

* דמוקרטTV, ברשת החברתית טיקטוק

* דמוקרטTV, סרטונים בערוץ היוטיוב
* דמוקרטTV, באתר חמל (וואלה!)
* 50 אלף צופים לשידור הראשון של מהדורת דמוקרטTV, באתר וואלה!‏, 18 במאי 2020
* איתי פת-יה, לוסי אהריש חוזרת למסך: תגיש את המהדורה של תנועת "דרכנו", באתר אייס, 18 במאי 2020
* אתר למנויים בלבד נתי טוקר, ביום הקמת הממשלה: לוסי אהריש תגיש מהדורת חדשות מטעם תנועת דרכנו, באתר TheMarker‏, 17 במאי 2020
* דורון ברוש, ‏לוסי אהריש נדחקה מערוצי המיינסטרים ופתחה אולפן ברשת, והתוצאה אלגנטית, באתר מעריב אונליין, 06 ביוני 2020
* אופירה וברקוביץ', ‏"יהודים שונאים אחד את השני, איך תאהבו אותי?", באתר ‏מאקו‏, 31 ביולי 2020
* שרון טל, לא רק טלוויזיה מסחרית: מודל תקשורתי חדש קורם עור וגידים, באתר אייס, 11 בינואר 2021
* אתר למנויים בלבד שרון שפורר, המיליארדרים הסודיים מאחורי ערוץ "רק לא ביבי", באתר הארץ, 15 ביולי 2022

הערות שוליים
------------

1. ↑  דמוקרטTV, באתר דרכנו
2. ↑  דרור פויר, ‏הדילמה החרדית והעיתונאי הבודד שרץ לתוך האש: "אני מותש", באתר גלובס, 29 בנובמבר 2020
3. ↑  ביין-לובוביץ', ענת (2020-08-31). "כך כבשה העיתונות האקטיביסטית את לב המיינסטרים". *Globes*. נבדק ב-2024-03-18.
4. ↑  מורג, נינה פוקס וגלעד (2020-03-21). "מחאה בצל הקורונה: יותר מחצי מיליון בהפגנה וירטואלית נגד נתניהו". *Ynet*. נבדק ב-2024-03-18.
5. ↑  לוסי ממשיכה להילחם על הדמוקרטיה בדמוקרט tv (העלאה נוספת), סרטון בפייסבוק, ריאיון של לוסי אהריש בתוכנית "גלית ואילנית" ב"קשת 12"
6. ↑  "לא אשב מהצד, גם אם זה עולה לי בפרנסה": לוסי אהריש פוטרה מ"כאן", באתר מעריב אונליין, 22 במרץ 2020
7. ↑  לוסי אהריש תפסיק להגיש את "סוכן תרבות" בכאן, באתר ‏מאקו‏, 22 במרץ 2020
8. ↑  מערכת טיים אאוט, ‏דמוקרט.TV: קמפיין גיוס להקמת מיזם עיתונאי בהובלת לוסי אהריש, באתר "Time Out ישראל", 26 במרץ 2020
9. ↑   דמוקרט.TV - הקול של הרוב המתון. לוסי נרתמה, עכשיו זה תלוי בכם, סרטון באתר יוטיוב
10. ↑  הודעת פינק אודות גיוס כספים, בעמוד הפייסבוק של יאיא פינק, 29 במרץ 2020
11. ↑  מיקי לוין, ‏אחרי שפוטרה: לוסי אהריש גייסה עשרות אלפי שקלים, באתר מעריב אונליין, 31 במרץ 2020
12. ↑  דיווח אודות ההתקדמות במהלך השבוע הראשון, בעמוד הפייסבוק של דמוקרטtv, 22 במאי 2020
13. ↑  יחד מחזירים את דמוקרטTV ואת לוסי לאוויר!, בעמוד הפייסבוק של דמוקרטtv, 16 באוגוסט 2020
14. ↑  עוד 24 שעות לחזרתה של דמוקרטTV, בעמוד הפייסבוק של דמוקרטtv, 31 באוגוסט 2020
15. ↑  היום לראשונה אנחנו נותנים לכם הצצה לשיחת השותפים שלנו שלוסי מקיימת בזום עם כל מי שתומך בנו באופן קבוע בכל סכום. סרטון בפייסבוק
16. ↑  פרסום לוח השידורים החדש, בעמוד הפייסבוק של דמוקרטtv, 31 באוגוסט 2020
17. ↑   דמוקרטTV בהובלתה של לוסי אהריש חוזרת לאוויר ובגדול!, סרטון באתר יוטיוב
18. 1 2  כפיר אדר, אורלי וגיא שוברים את הכלים: "לא נשדר בדמוקרטTV", באתר אייס, 15 בספטמבר 2021
19. ↑  מיכל פעילן וישראל פריי – הזוכים באות ‘אביר.ת התקשורת’ ע"ש יצחק לבני בכנס דמוקרטTV, באתר דמוקרטTV, ‏24.6.2021
20. ↑  כתבת הסביבה והאקלים של גלובס שני אשכנזי ופרשן גלובס מוחמד מג'אדלה זכו בפרס "אבירי התקשורת החופשית", באתר גלובס, 7 ביוני 2022
21. ↑  אביחי דלאל, הליכוד נגד דמוקרTV: נותן רוח גבית להפגנות, באתר אייס, 15 במרץ 2021
22. ↑  יובל יועז, לא החוש הקומי של נתניהו, ולא החוק המיושן, יזיזו את פוגלמן מלבצע את תפקידו, באתר זמן ישראל, 14 במרץ 2021